หุ้นเอเชียเปิดบวกอ่อนๆ นลท.จับตาประชุมเฟด-เกาะติดยอดป่วย “โควิด”
หุ้นเอเชียเปิดบวกอ่อนๆ จับตาประชุมเฟด-เกาะติดยอดป่วย "โควิด"
29 เม.ย. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขณะที่นักลงทุนจับตาผลการประชุมนโยบายการเงินของธนาคารกลางสหรัฐ (เฟด) ซึ่งจะมีการแถลงในวันพุธที่ 29 เม.ย.ตามเวลาสหรัฐ หรือในช่วงเช้าของวันพฤหัสบดีที่ 30 เม.ย.ตามเวลาไทย
โดยดัชนี SSE Composite ตลาดหุ้นจีนเปิดวันนี้ที่ 2,801.38 จุด ลดลง 8.64 จุด, -0.31% ดัชนี HSI ตลาดหุ้นฮ่องกงเปิดวันนี้ที่ 24,786.02 จุด เพิ่มขึ้น 210.06 จุด, +0.85% ดัชนี TAIEX ตลาดหุ้นไต้หวันเปิดวันนี้ที่ 10,656.40 จุด เพิ่มขึ้น 40.34 จุด, +0.38% ดัชนี KOSPI ตลาดหุ้นเกาหลีใต้เปิดวันนี้ที่ 1,936.89 จุด เพิ่มขึ้น 2.80 จุด, +0.14% ดัชนี FTSE STI ตลาดหุ้นสิงคโปร์เปิดวันนี้ที่ 2,561.07 จุด ลดลง 1.88 จุด, -0.07% ดัชนี FBMKLCI ตลาดหุ้นมาเลเซียเปิดวันนี้ที่ 1,372.39 จุด เพิ่มขึ้น 0.19 จุด, +0.01% ดัชนี PSE Composite ตลาดหุ้นฟิลิปปินส์เปิดวันนี้ที่ 5,589.27 จุด เพิ่มขึ้น 14.29 จุด, +0.26%
ขณะที่ ตลาดหุ้นญี่ปุ่นปิดทำการวันนี้เนื่องในวันโชวะ
ทั้งนี้ นักลงทุนจับตาผลการประชุมเฟดซึ่งจะมีการแถลงในวันพุธที่ 29 เม.ย.ตามเวลาสหรัฐ หรือในช่วงเช้าของวันพฤหัสบดีที่ 30 เม.ย.ตามเวลาไทย โดยคาดว่าเฟดจะยังคงตรึงอัตราดอกเบี้ยที่ระดับ 0.00-0.25% นอกจากนี้ นักลงทุนยังรอดูถ้อยแถลงของนายเจอโรม พาวเวล ประธานเฟด ซึ่งจะจัดแถลงข่าวต่อสื่อมวลชนภายหลังเสร็จสิ้นการประชุมนโยบายการเงิน